CELEX: 32011D0231
Language: lt
Date: 1302480000000
Title: 2011/231/ES: 2011 m. balandžio 11 d. Komisijos sprendimas, kuriuo tam tikroms valstybėms narėms nustatomos leidžiančios nukrypti nuostatos dėl nelaimingų atsitikimų darbe statistinių duomenų perdavimo pagal Europos Parlamento ir Tarybos reglamentą (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe (pranešta dokumentu Nr. C(2011) 2403)

12.4.2011   
            
            
               LT
            
            
               Europos Sąjungos oficialusis leidinys
            
            
               L 97/47
            
         KOMISIJOS SPRENDIMAS
   2011 m. balandžio 11 d.
   kuriuo tam tikroms valstybėms narėms nustatomos leidžiančios nukrypti nuostatos dėl nelaimingų atsitikimų darbe statistinių duomenų perdavimo pagal Europos Parlamento ir Tarybos reglamentą (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe
   (pranešta dokumentu Nr. C(2011) 2403)
   (Tekstas autentiškas tik vokiečių, graikų, anglų, prancūzų, latvių ir olandų kalbomis)
   (2011/231/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe (1), ypač į jo 9 straipsnio 2 dalį,
   atsižvelgdama į Belgijos Karalystės, Vokietijos Federacinės Respublikos, Airijos, Graikijos Respublikos, Prancūzijos Respublikos, Latvijos Respublikos, Nyderlandų Karalystės ir Jungtinės Didžiosios Britanijos ir Šiaurės Airijos Karalystės prašymus,
   kadangi:
   
               (1)
            
            
               Reglamento (EB) Nr. 1338/2008 2 straipsnyje nustatyta, kad reglamentas taikomas rengiant nelaimingų atsitikimų darbe statistinius duomenis, kaip apibrėžta IV priede.
            
         
               (2)
            
            
               Reglamento (EB) Nr. 1338/2008 9 straipsnio 2 dalyje nustatyta, kad, jei būtina, valstybėms narėms taikomos nukrypti leidžiančios nuostatos ir pereinamieji laikotarpiai, kurie turi būti pagrįsti objektyviomis priežastimis.
            
         
               (3)
            
            
               Remiantis Komisijai pateikta informacija, Belgijos, Vokietijos, Airijos, Graikijos, Prancūzijos, Latvijos, Nyderlandų ir Jungtinės Karalystės pateikti prašymai dėl leidžiančių nukrypti nuostatų pagrįsti poreikiu iš esmės keisti nacionalines administracines ir statistines sistemas, kad jos visiškai atitiktų Reglamentą (EB) Nr. 1338/2008.
            
         
               (4)
            
            
               Todėl prašymus pateikusioms valstybėms narėms reikėtų nustatyti šias leidžiančias nukrypti nuostatas.
            
         
               (5)
            
            
               Šiame sprendime nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede išdėstytos leidžiančios nukrypti nuostatos nustatomos jame nurodytoms valstybėms narėms.
   2 straipsnis
   Šis sprendimas skirtas Belgijos Karalystei, Vokietijos Federacinei Respublikai, Airijai, Graikijos Respublikai, Prancūzijos Respublikai, Latvijos Respublikai, Nyderlandų Karalystei ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2011 m. balandžio 11 d.
      
         
            Komisijos vardu
         
         Olli REHN
         
            Komisijos narys
         
      
   
   
      (1)  OL L 354, 2008 12 31, p. 70.
   
      PRIEDAS
      
         Komisijos nustatytos nuo Reglamento (EB) Nr. 1338/2008 leidžiančios nukrypti nuostatos dėl nelaimingų atsitikimų darbe statistinių duomenų
      
      
                  Valstybė narė
               
               
                  Leidžianti nukrypti nuostata
               
               
                  Leidžiančios nukrypti nuostatos galiojimo pabaiga
               
            
                  Belgija
               
               
                  Viešojo sektoriaus (NACE O) samdomųjų darbuotojų nelaimingų atsitikimų darbe duomenys pirmą kartą teikiami 2016 m. (2014 m. duomenys).
               
               
                  2016 m. birželio 30 d.
               
            
                  ISCO-08 kintamasis pirmą kartą teikiamas 2014 m. (2012 m. duomenys).
               
               
                  2014 m. birželio 30 d.
               
            
                  Vokietija
               
               
                  Prarastų darbo dienų kintamieji (ISCO-08 ir NACE 2 red. 4 skaitmenų lygmeniu) pirmą kartą teikiami 2016 m. (2014 m. duomenys).
               
               
                  2016 m. birželio 30 d.
               
            
                  Valstybės tarnautojų nelaimingų atsitikimų darbe duomenys pirmą kartą teikiami 2016 m. (2014 m. duomenys).
               
               
                  2016 m. birželio 30 d.
               
            
                  Airija
               
               
                  Eismo įvykių duomenys (padidėjusio eismo įvykių skaičiaus duomenys) pirmą kartą teikiami 2016 m. (2014 m. duomenys).
               
               
                  2016 m. birželio 30 d.
               
            
                  Graikija
               
               
                  Prarastų darbo dienų, sužalojimo rūšies ir III etapo priežasčių ir aplinkybių kintamieji pirmą kartą teikiami 2016 m. (2014 m. duomenys).
               
               
                  2016 m. birželio 30 d.
               
            
                  Valstybės tarnautojų (NACE O) ir NACE 2 red. sektorių samdomųjų darbuotojų, neapdraustų Socialinio draudimo fondo (IKA), nelaimingų atsitikimų darbe duomenys pirmą kartą teikiami 2016 m. (2014 m. duomenys).
               
               
                  2016 m. birželio 30 d.
               
            
                  Prancūzija
               
               
                  Priežasčių ir aplinkybių III etapo kintamieji pirmą kartą teikiami 2016 m. (2014 m. duomenys).
               
               
                  2016 m. birželio 30 d.
               
            
                  NACE 2 red. A–S sektorių visų samdomųjų darbuotojų duomenys teikiami 2016 m. (2014 m. duomenys).
               
               
                  2016 m. birželio 30 d.
               
            
                  Latvija
               
               
                  Prarastų darbo dienų, darbdavio ekonominės veiklos kintamieji (išsamus 4 skaitmenų kodas pagal NACE 2 red. ir geografinė vietovė pagal NUTS) pirmą kartą teikiami 2014 m. (2012 m. duomenys).
               
               
                  2014 m. birželio 30 d.
               
            
                  Nyderlandai
               
               
                  Profesijos, sužalojimo rūšies, sužalotos kūno dalies, nelaimingo atsitikimo datos, prarastų darbo dienų ir III etapo priežasčių ir aplinkybių kintamieji pirmą kartą teikiami 2016 m. (2014 m. duomenys).
               
               
                  2016 m. birželio 30 d.
               
            
                  Jungtinė Karalystė
               
               
                  Prarastų darbo dienų kintamasis pirmą kartą teikiamas 2015 m. (2013 m. duomenys).
               
               
                  2015 m. birželio 30 d.
               
            
                  Eismo įvykių duomenys pirmą kartą teikiami 2015 m. (2013 m. duomenys).
               
               
                  2015 m. birželio 30 d.
               
            
                  Nelaimingų atsitikimų dalyvaujant orlaivio įgulos nariams ir jūreiviams duomenys pirmą kartą teikiami 2016 m. (2014 m. duomenys).
               
               
                  2016 m. birželio 30 d.